Tikkin meqqren n yifellaḥen, ixemmasen d yixeddamen n tfellaḥt deg tegrawla, amur meqqren i yellan gar yimjuhad d lmuseblin n Tzemmalt n Uslelli Aɣelnaw, fkand udem i uzbu azzayri. Akken kan ara nwali abeddel i d-yellan deg tsertit isedduyen tafellaḥt tamhersant, ad d-tbin tixutert-a tameqrant. Yakan, tasertit-a, ters ɣef takerḍa n tferkiwin (lḥubus, ɛarc, lmelk) tukksa n wakal tedda almi d 1945-46. Ass-a, anabaḍ afransis yettmeslay-d ɣef uṣeggem n tfellaḥt. Ur yettuɣal ara deg wawal-is ɣef beṭṭu n uḥric seg tmura yettwaswayen, aya s useddu n usaḍuf Martin i yellan kan dilkaɣeḍ ladɣa mi issexdem veto yiwen seg yixeddamen meqqren deg taɣult n tsehrest tameqqrant. Lacoste s timmad-is issaweḍ ad iseddu, deg liḥala-ya, timsal, s wudem-nniḍen : Tukksa n yiwen n uḥric meqqren n wakal n ddula. Iwakken ad iseɛdel, akken ad isens lɣiḍ n wid i d-yettenkaren seg yirumiyen, anabaḍ afransis igzem-itt di rray ad iṣeggem axemmes. Din i yeddem rray yettkellixen imi yekkat ad issimen belli yella umennuɣ gar yifellaḥen d yixemmasen. Acu kan, taluft tedda s tefses deg yiwen n ubrid yefkan i yal tama amur-is, war ma ikcem-d wudem unṣib, tuɣal d amtawa s uzgen. Abeddel-a n tikli, isebggen-d axaluḍ n ucengu i yebɣan ad ikellex ifellaḥen iwakken ad ten-isebɛed ɣef tegrawla. Yir axeddim am wa ur iseɣlaḍ ara ifellaḥen i ifaqen yakan i lexdeɛ n " lumur n yinaṣliyen" i yebḍan izzayriyen d